b"\n_START_ARTICLE_\nSurgut\n_START_SECTION_\nHist\xc3\xb2ria\n_START_PARAGRAPH_\nSurgut \xc3\xa9s una de les ciutats m\xc3\xa9s antigues de Sib\xc3\xa8ria. Fou creada a inst\xc3\xa0ncies del tsar Teodor I de R\xc3\xbassia el 1594. El nom de la ciutat segons la tradici\xc3\xb3 \xc3\xa9s deriva de les paraules sour (peixos) i la gout (forat) en idioma Ostiac. _NEWLINE_La transformaci\xc3\xb3 de la ciutat \xc3\xa9s recent: va oc\xc3\xb3rrer el 1960 quan Surgut es va convertir en un centre del petroli i del gas. El 1965 l'aglomeraci\xc3\xb3 de Surgut va adquirir l'estatus de ciutat. _NEWLINE_El pont de Surgut \xc3\xa9s el m\xc3\xa9s llarg amb una sola torre al m\xc3\xb3n.\n_START_SECTION_\nEconomia\n_START_PARAGRAPH_\nL'economia est\xc3\xa0 vinculada a la producci\xc3\xb3 de petroli i el tractament del gas natural. Les empreses m\xc3\xa9s importants s\xc3\xb3n la companyia petroliera Surgutneftegaz (tamb\xc3\xa9 coneguda com a Surgut) i Surgutgazprom (una filial de Gazprom). Les centrals el\xc3\xa8ctriques tenen una pot\xc3\xa8ncia de 7.200 MW de subministrament d'energia a la regi\xc3\xb3.\n_START_SECTION_\nTransports\n_START_PARAGRAPH_\nLa ciutat t\xc3\xa9 un aeroport amb vols regulars a Moscou, Sant Petersburg, Irkutsk i Dubai entre altres ciutats. _NEWLINE_La ciutat tamb\xc3\xa9 t\xc3\xa9 una estaci\xc3\xb3 de la l\xc3\xadnia de ferrocarril Tium\xc3\xa9n - Novi Urengoi. Anant cap a Tium\xc3\xa9n la propera estaci\xc3\xb3 \xc3\xa9s Salym, que compta amb instal\xc2\xb7lacions de la Royal Dutch Shell._NEWLINE_La ciutat est\xc3\xa0 a la carretera russa 404.\n_START_SECTION_\nEsports\n_START_PARAGRAPH_\nL'equip de b\xc3\xa0squet de la ciutat \xc3\xa9s el Universitet Yugra Surgut, que juga en la lliga russa de b\xc3\xa0squet."